《续十虫吟８》
宋代·舒岳祥

虫有蝌蚪子，初化厕群鱼。
鱍鱍穿绿藻，洋洋泳深蒲。
俄然生臂股，去尾登泥涂。
回首谓群鱼，幸来相就居。
神鲤为鱼长，不肯受辱污。
答云我龙种，岂与尔为徒。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。